Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 333/14/5505	Liptovský Mikuláš, 21.10.2014
EEČ : 2-39-418-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: invalidný dôchodca
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: XXXXX, Ul. Vrbická 1883/32, XXXXX, IČO: 37804855 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: invalidný dôchodca
realizované policajtom Obv.odd. PZ XXXXX pod spisovou značkou ORP-537/OO-LM-2014.
	Po 04. 03. 2014 ako sa od neho odsťahovala jeho manželka XXXXX (XXXXX8) v presne nezistenom čase sa jej vyhrážal zabitím s tým, že najskôr zabije ju a potom seba a pôjdu spolu do hrobu, následne dňa 04. 05. 2014 v čase 21.53 hod. jej napísal SMS správu "Si moja mŕtva, ja si Ťa nájdem, Peťko", následne dňa 09. 05. 2014 pred svojou dcérou XXXXX uviedol, že si má chystať čierne oblečenie, pretože do 25. 05. 2014 nájde svoju matku XXXXX a najneskôr v deň jej narodenín ju zabije a v januári 2014 sa jej viackrát vyhrážal, že zabije ju aj seba, čím v nej vzbudil dôvodnú obavu, že svoje vyhrážky uskutoční, 

Odôvodnenie: 
	Uznesením povereného príslušníka Obvodného oddelenia PZ v Liptovskom  Mikuláši, XXXXX bolo dňa 11. 06. 2014 začaté trestné stíhanie a podľa § 206 ods. 1 Trestného poriadku vznesené obvinenie XXXXX pre prečin nebezpečného vyhrážania podľa § 360 ods. 1, ods. 2 písm. b/ Trestného zákona pre skutok uvedený vo výrokovej časti tohto uznesenia. 
	V predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodená uzavreli dňa 09. 10. 2014 zmier, v rámci ktorého obvinený XXXXX vyhlásil, že spáchal skutok, za ktorý je stíhaný. Poškodená XXXXXr uviedla, že obvinený XXXXX jej trestným činom nespôsobil žiadnu škodu. 
	Obvinený slobodne, vážne, zrozumiteľne a určito vyhlásil, že spáchal skutok,  za ktorý je stíhaný. 
	Dňa 17. 10. 2014 zložil do pokladne Okresnej prokuratúry v Liptovskom Mikuláši peňažnú sumu vo výške 100,- €,  ktorá bola dňa 20. 10. 2014 zaslaná na účet Krajskej prokuratúry v Žiline. Z tejto chce 50% poukázať štátu na peňažnú pomoc poškodeným podľa osobitného zákona a 50% v prospech XXXXX, Ul. Vrbická 1883/32, XXXXX, IČO: 37804855.
	Táto suma je primeraná závažnosti spáchaného trestného činu.  
	Obvinený a poškodená s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného na ktorého sa hľadí ako na netrestaného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. (§ 185 a nasl. Tr. por.)

JUDr. Zdeňka Klaučová
prokurátorka